JUMAL KÕNELEB
Tere! Rõõm jälle näha!
Piiblit võib lugeda mitmel moel. Läbi erinevate "prillide".
Mul on parajasti sellised prillid.
Prillid, mis annavad kõige selgema pildi, toetuvad tõele.
Parima pildi Jumala Sõnast annab meile see tõde,
et Jumal on armastus.
See raamat on armastuskiri meile inimestele.
Kui loed Sõna läbi nende prillide, mõistad seda täiesti uues valguses.
Üks kauneim ilmutus sellest, et Jumal tõesti on armastus,
on pärit kirikuisa Augustinuselt, kes elas 300 - 400 aastat p. Kr.
Augustinus mõtiskles kolmainsuse ja selle üle,
mida Jumala kolmainsus väljendab?
Ta kirjeldab väga kaunilt, mida ta sellest mõtleb.
Kui Jumalat oleks maailma luues ja "Saagu valgus!" öeldes olnud ainult üks,
siis teaksime Tema kohta peamiselt, et Tal on jõud ja vägi.
Aga kuna Jumal on kolmainsus: Isa, Poeg ja Püha Vaim
ja nemad lõid maailma, siis enne, kui Jumal ütles esimese sõna,
oli juba olemas suhe Isa ja Poja ja Püha Vaimu vahel.
Armastus oli olemas enne jõudu.
Armastus on seega tähtsam kui võim.
Armastus on Piibli sõnul isegi mägesid liigutavast usust tähtsam.
Kolmainsus kujutab endas seda, et enne midagi muud oli nende suhe,
nende armastus teineteise vastu.
Piiblis näeme, kuidas Isa tõstab alati Poega esile
ja Poeg tõstab alati Isa esile ja kuidas nad koos tõstavad Püha Vaimu esile,
kes omakorda kirgastab Jeesust.
Nad armastavad teineteist ja tõstavad üksteist esile.
See on Jumala tuum.
Jumala, kes on loonud meid ja kogu selle maailma.
Ta on armastus. Halleluuja.
Oleme seda märganud oma töös.
Meil on lapsi erinevatest kogudustest ja peredest
ja töötajad erinevatest kogudustest ja eri taustadega.
Meie teoloogilised mõtted võivad vahel olla väga erinevad.
Iga kord, kui tekib mõni konflikt,
nagu ikka siis, kui palju inimesi on koos,
loomulikult on siis ka valestimõistmisi ja konflikte,
siis me palvetame ja küsime Issandalt tarkust, mida teha.
Issand tuletab meile alati meelde üht ja sama. Ta ütleb meile alati:
"Armastage üksteist nagu mina teid olen armastanud!"
Armastus on alati tähtsam kui meie teoloogia.
See armastus on alati tähtsam,
kui see, kas kellegil on usku või mitte,
Armastus on alati esmatähtis. Piisab, et armastame üksteist.
Ei ole võimalik öelda paremini kui 1 Korintlastele 1-3:
Isegi kui meil oleks kõik muu
ja me oleks täiuslikud usus ning teoloogias
ja võiksime liigutada mägesid
või ohveraksime kõik Jumalale, aga meil ei oleks armastust,
siis poleks meist Piibli sõnul miskit.
Väärtusteskaalal on armastus esikohal.
Ja nagu Joy just ütles, pole armastus lihtsalt üks Jumala omadus,
vaid ka Jumala käsk meile.
See on Jumala käsk.
Jeesus ütleb Johannese 15:12
"Minu käsk on see: armastage üksteist, nagu mina olen armastanud teid!"
Johannese 13:34: "Ma annan teile uue käsu: armastage üksteist!
Nõnda nagu mina teid olen armastanud, armastage teiegi üksteist!"
Joh.15:17 "Selle käsu annan ma teile: armastage üksteist!"
Jeesus ütleb sama asja samas evangeeliumis kolm korda.
Ta annab meile uue käsu. Ta võtab selle kokku, öeldes,
et kui me seda täidame, siis selles on kogu seadus ja prohvetid.
See üks ainus käsk.
See on tõesti käsk. See pole meeldetuletus.
See pole julgustus. See pole soovitus.
See on hoopis Jeesuse käsk meile, tema jüngreile.
See on tõesti kuldne tee, mida me peame käima.
See on küll sõna, mis veidi lõikab südamesse.
See pole maailma lihtsaimini täidetav käsk.
Sellele mõeldes, meenus mulle üks naljakas asi.
Mu isal oli laupäeval seitsmekümnes sünnipäev
ja ma tegin süüa kogu suguvõsale ja küpsetasin ka kukleid.
Ostsin mingist poest valmis taigna. See on palju parem kui minu tehtud.
Kui see ahju panna, siis see kerkib imeliselt ja sellest saab suurepärased kaneelirullid.
Läks aga nii, et ma ise ei jõudnud süüa ühtegi saiakest.
Ja nüüd, terve nädal peale seda,
on mul tunne, et ma pean saama ühe saiakese!
Kogu aeg on kaneelilõhn ninas. Saiake, saiake, saiake....
Kui teha saiakesi, siis on vaja nisujahu, piima või vett, suhkurt ja võid.
Võib panna ka kanamuna, aga see pole kohustuslik.
Kui nende ainetega teha ja ahju panna, siis see tainas on nagu liistakas.
See ei kerki ja saiakesed on kivikõvad.
On vaja ühte ainet, komponenti, mis teeb saiakestest erilised.
Kui saiataignasse lisada pärmi, siis tainas kerkib õhuliseks.
See tõuseb ja kerkib üle kausiservade.
Ja kui teed sellest saiu, siis need kerkivad
ja on pehmed ning imelised hea maitsega saiakesed.
Jumala armastus ja inimese armastus on erinevad.
Minu armastus on nagu saiataigen ilma pärmita.
See on õhuke ja kivikõva. Sellest ei saa eriti hea maitsega saiakesi.
Aga Jumala armastusele on lisatud see "pärm".
Selle "pärmi" nimi on arm.
Jumala armastusse on lisatud see komponent, mida inimese omas pole.
Minu armastuses seda pole. Pole ime siis, et mul on raske armastada,
aga Jumala armastuse "taignasse" on lisatud see "pärm" ehk arm.
See on imeline armastuse taigen. Õhuline ja toimiv.
Täiesti erinev. See on armuga.
Ja on imeline, et Jumala armastuse sees on arm,
milletõttu ka kõige kõvem süda võib selle vastu võtta.
Siis pole vahet, kas olen teinud vigu,
kas ma oskan või mitte, armust piisab.
Mõtle, et Jumala armuga täiendatud armastus on valatud ka minu südamesse
Püha Vaimu kaudu.
Minu sees on seda Jumala armuga täiustatud armastust.
Kui ma seda mõistan ja selle vastu võtan,
siis on mul ka kergem armastada.
Ma näen nüüd ka sind selliste armu "prillidega".
- Lõpuks ometi! - Oh sina vaeseke!
No lõpuks sai Jan Cedercreuz armu osaliseks!
Agape armastus ongi just see. Jumala armastuse nimi on agape.
See on isetu armastus, mis ei oota vastutasu.
Seda näitab kõige selgemini see, et Jeesus oli valmis surema me eest,
kui me Piibli sõnul olime veel patused.
Ta ei eeldanud ega nõudnud meilt midagi,
ikkagi oli Ta valmis surema meie eest siis, kui veel olime patused.
Sellepärast võingi hingata kerge südamega.
Mulle meenus, et kuulsin üht head anagrammi.
See on selgitus sõnale arm.
"Väljateenimatu armastus minu osas". Kas pole hea?
Soome k. sõnade "Teenimatu armastus minu osas "
algustähed moodustavad sõna "armo" - eesti keeles "arm".
Jeesus annab meile uue käsu.
Peame järgima Tema eeskuju ja armastama teineteist.
Viimati selgitasin Esimest Johannese kirja.
Seda võib lugeda erinevate prillidega.
Ühelt poolt võib näha palju käske teineteise armastamise kohta
ja kui me ei tee seda, siis me ei järgi Jumalat jne.
Teisalt see räägib, et me ei saa armastada,
kui ei lase Temal esmalt ennast armastada.
Piibel räägib neist mõlemast meelega.
Piibel pole raskestiseletatav, aga on sügav ja mitmetahuline.
Samal ajal ütleb Piibel, et me ei saa armastada Jumalata
ega teha midagi ilma Temata. Samas see aga käsib armastada.
Nii on ka meie koolis ja meie oma laste kasvatamises.
Ma usun, et mu lapsed, kellest kaks on saanud juhiload,
sõidavad ettevaatlikult.
Ma usun seda küll, aga samal ajal ütlen siiski sageli:
"Sõida ettevaatlikult!"
Piibel ütleb, et me ei saa ilma Jumalata armastada.
Samas see tuletab meile meelde, sest mitmes olukorras ei viitsi ega jaksa.
Ja just siis, kui süda ei ole täis armastust,
kui ei ole õiget tunnet; ka siis me peame tegema õigesti.
Tahan sind julgustada.
On üks palve, millele Jumal on alati sajaprotsendiliselt vastanud,
kui olen seda palunud.
Kui olen solvanud kedagi, näiteks Joyd, oma armast naist,
kellelt ma sain küll äsja armu,
või kui olen solvanud tööl kedagi või mõnda õpilast,
siis ma ohkan Jumala poole ja palun: "Issand, aita, et see laheneks!"
Alandun Issanda ette: "Issand, too sellesse lahendus!"
Et see pöörduks heaks.
Jumal on alati sellele palvele vastanud.
Alati. Iga kord.
Mõnikord on läinud rohkem aega, aga alati on tulnud lahendus,
suhted on paranenud, kui olen palunud Issandalt andestust ja abi.
Miks see pöördub alati heaks? Sest Jumal on selline.
Jumala armastuseseadus kehtib ja võidab alati. Alati.
Alati.
Mul on täna jälle üks naljakas asi kaasas.
Kaardipakk.
Me ei hakka nüüd pokkerit ega hasartmängu mängima,
aga näitan ühte mängu. Kas sa mängid minuga? - Ikka.
Lapsena me mängisime "Linnade põletamist."
Kuidas see käiski?
Algul tuli valida trump ja see oli alati ärtu.
- Lastena oli alati nii. - Ärtu oli alati trump.
- Sa korjad kõik trumbid välja! - Sa ei näinud seda! - See on sohk!
Sa pead andma mulle mõne kaardi.
Tapa need! -Nüüd on halvad kaardid.
Siin on isegi poti-äss. Mida teha? Mul õnneks on üks poti, aga mitte rohkem.
Aga mul on trump!
Isegi kui mul ei ole ühtki potit, siis on mul ärtu ehk trump. Said!
- Sa tapsid need kõik! - Viimseni. Ma võitsin Selle ärtuga.
Kas teate? - süda õiget pidi -
Armastus ongi nagu trump.
Ma võin endale armastuse trumbi taskusse pista
ja kui tuleb halb olukord, näiteks mingi keeruline inimsuhe
või keegi on minu peale vihane ja ütleb mulle halvasti
ja mu esimene reaktsioon on soov sama halvasti tagasi öelda,
aga mulle meenub, et Jeesus ütles:
"Armastage teineteist!" ja mul on taskus see armastuse trump,
siis ma võtan selle ja otsustan olla selle inimesega ikka armastav.
Mul oli mõni nädal tagasi selline olukord.
Mulle tuli vastu inimene, kes juba uksest tulles oli nähtavalt vihane.
Temast õhkus viha ja tundsin, et olen teinud mingi vea
ja ta on siin vihasena. Aga mul oli armastuse trumpkaart,
sest Issand on meid õpetanud selles asjas juba aastaid.
Koolitanud ja koolitanud.
Võtsin selle armastuse trumbi välja ja kohtlesin teda kohe armastusega.
Ütlesin: "Tere tulemast! Tule sisse! Rõõm sind näha!"
Märkasin kohe, et ta jäi relvituks. Ta ei osanud reageerida olukorras,
kui võtsin selle viha armastusega vastu.
Me vestlesime ja ma palusin andeks selle tehtud vea eest.
Viie või kümne minutiga oli kogu see olukord möödas.
Kui ma ei oleks võtnud seda trump-kaarti
ja oleksin võtnud kaitsehoiaku ning plaaninud samaga vastata
õigustades ennast, siis oleks võinud sellest tulla kuitahes pikk tüli.
Meie suhe oleks võinud katkeda.
Aga armastuse trump võitis 10-minutiga. Nii see käib.
Seda võib näidata isegi selliste naljakate kaartidega.
Armastus võidab alati.
Tore lugu meenub seoses me armastatud jüngri Johannesega.
Räägitakse, et Efesose koguduse eaka pastorina
jutlustas ta alati ühest ja samast asjast.
Ta tuletas alati kogudusele meelde seda sama Jeesuse käsku
ja kuulutas: "Armastage teineteist!"
Keegi, kes kogudusest oli seda kuulnud mitmeid kordi,
läks viisakalt pastor Johanneselt küsima, miks ta alati seda sama jutlustab?
"Miks sa alati ütled, et armastage teineteist?"
Pärimuse järgi vastas Johannes:
"Kui te seda teete, siis sellest piisab!"
Kui seda teha, siis sellest piisab. Imeline.
Jeesus võtab kogu Piibli käsud kokku ühes armastusekäsus.
Me kõik teame, et kui maailm täidaks seda ühte käskugi,
siis oleks maailm hoopis teistsugune.
Jumal samas teab, et me ei suuda seda ilma Temata.
See teeb meid heas mõttes Temast sõltuvaks.
Aga see tõesti on käsk, mis meile on antud.
Kui rajasime oma kristliku kooli, siis Jumal andis meile kirjakoha Joh.15:12
ja ütles, et sellele tuleb see töö ehitada.
Selle ühe armastusekäsu peale. Seda on proovile pandud ka,
aga oleme näinud Vaimus, et kui me püsime armastuses
nagu Piiblis Jeesus ütleb ja lahendame raskeid olukordi armastuses,
isegi kui see pole alati lihtne,
siis oleme täiesti kaitstud. Vaenlane ei pääse sinna.
Mäletan, et Sa, Joy, nägid Vaimus,
et armastus on vaenlasele täiesti kättesaamatu.
Ta ei saa meid seal kätte.
See on nagu vaha. Ta ei saa meid puutudagi,
kui me käime ja püsime armastuses.
Ka seda oleme kogenud selles töös, et oleme olnud kaitstud kogu aeg,
kui püsime armastuse teel.
Armastus võidab lapse südame, kui last koheldakse armastusega.
Laps lõdvestub ja kuulab sõna. Rahuneb. Ta tunneb end kaitstuna.
Ta suudab rahus õppida.
Kui kolleege kohelda armastusega, siis oleme teineteisega sõbralikud,
naerame ja itsitame ja lõbutseme.
Me ei tülitse ja meil on tööl imeline olla.
Kui kohtleme lapsevanemaid armastusega,
siis ei tule konflikte kooli personali ja vanemate vahel,
mida nii sageli esineb.
See nõuab aga teadlikku valikut.
See nõuab, et raskes olukorras valin ma armastusetee.
Kui ma seda teen ikka ja jälle, ka abielus, siis on palju lihtsam ja tasasem.
Tülid võtavad hirmsasti aega ja energiat, tekitavad segadust ja segavad elu.
Ilma nendeta on palju rahulikum elada!
Nüüd palvetame! - Kas kohe? Mul oli midagi veel öelda.
Tahtsin veel tuua selle välja:
kui rääkisime, et armastus on alus, millele kõik ehitada,
siis seda on hästi näha ka Peetruse elus.
Oleme rääkinud palju Johannesest, aga ka Peetrus on seda väärt.
Peetrus langes kolm korda ja salgas Jeesuse kolm korda,
aga kui ta kohtus ülestõusnud Kristusega,
siis see muutis tema elu, kui ta kohtus armuga,
nagu, Sa, Joy äsja rääkisid.
Nad kohtusid uuesti järve kaldal ja Jeesus oli valmistanud neile hommikusöögi,
nagu Piibel räägib ajast, mis toimus peale Jeesuse ülestõusmist.
Kui Ta ilmus jüngritele, siis Ta küsis Peetruselt kolm korda midagi.
Mitte seda, kas ta on juba valmis olema koguduse juhataja.
Ta küsis kolm korda: "Kas sa armastad mind, Peetrus?"
"Kas sa armastad mind?" Ta küsis seda kolm korda
ja kolmandal korral Peetrus lausa murdus, öeldes:
"Sa tead kõike, Jeesus! Sa tead, et sa oled mulle kallis!"
Nüüd oli ta valmis olema koguduse juhataja
sest tema vaimujõud ja identiteet polnud temas eneses vaid Jeesuses.
Jeesus oli kõige tähtsaim.
Tänu, Issand, et saame tänagi kuulutada Sinu armastust iga vaataja ellu.
Tulgu see armastuse vool.
Püha Vaim, tänan, et armastus on valatud meisse Sinu kaudu!
Tulgu ja vallutagu Su armastus iga vaataja süda just nüüd, Jeesuse nimel.
Sinu armuga täiustatud imeline armastus,
mis murrab läbi, vallutab ja täidab iga vaataja.
Tulgu see Jeesuse nimel.
Tänan, et sa aitad meid igaüht käia selles armastuses
argipäeva olukordades läbi kogu elu.
Õpeta meid ja aita meid täita Su armastuse käsku!
Jeesuse nimel.
Tänan, et armastus võidab alati. Aamen.
Jumal armastab meid. Jumal armastab ka rõõmsat andjat.
Kui sul on rõõm anda midagi selle töö jaoks, siis anna!
Jumal armastab rõõmsat andjat.
Võid helistada TV7 annetustelefonil 900 1777. Kõne maksab 7 eurot.
Võid annetada selle töö heaks ekraanile ilmuvate kontonumbrite kaudu.
Ole õnnistatud ja tulgu Jumala armastus su ellu võimsalt!
Jeesuse nimel. Aamen.
TV7 annetustelefon: 900 1777 Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin